Andesgemeenskap

Die Andesgemeenskap (Spaans: Comunidad Andina, CAN) is 'n vryhandelsone tussen Bolivië, Colombia, Ecuador en Peru. Die handelsblok is in 1969 met die ondertekening van die Cartagena-ooreenkoms onder die naam Andespakt gestig. Saam met Mercosur is die Andesgemeenskap een van die twee belangrike Suid-Amerikaanse handelsblokke. Die hoofkantoor van die Andesgemeenskap is in Lima, Peru, gesetel en die amptelike tale is Spaans, Aymara en Quechua. Die Andesgemeenskap en Mercosur (doeane-unie tussen Argentinië, Brasilië, Bolivië, Paraguay en Uruguay) het in 1999 begin onderhandel oor die samesmelting van die twee organisasies. Op 8 Desember 2004 is die nuwe organisasie gestig as die Suid-Amerikaanse Stategemeenskap, 'n vryhandelsone soortgelyk aan die Europese Unie. Lidmaatskap Lidlande Bolivië (1969) Colombia (1969) Ecuador (1969) Peru (1969) Geassosieerde lede Argentinië (2005) Brasilië (2005) Chili (2005) Paraguay (2005) Uruguay (2005) Waarnemende lede Meksiko Panama Spanje Wes-Sahara Voormalige lede Venezuela (1973–2006) Chili (1969–1976) Sekretaris-generaals Sekretaris-generaals van die Andesgemeenskap sedert 1997: 1997–2002: Sebastián Alegrett (Venezuela) 2002–2004: Guillermo Fernández de Soto (Colombia) 2004–2006: Edward Allan Wagner Tizón (Peru) 2006–2007: Alfredo Fuentes Hernández (Colombia) 2007–2010: Freddy Ehlers Zurita (Ecuador) 2010–2013: A. Contreras Baspineiro (Bolivië) 2013: Ana María Tenenbaum de Reátegui (Peru) 2013: Santiago Cembrano Cabrejas (Colombia) 2013–2016: Pablo Guzmán Laugier (Bolivië) 2016–2018: Walker San Miguel (Bolivië) 2018: Luz Marina Monroy Acevedo (Colombia) 2018–2019: Héctor Quintero Arredondo (Colombia) 2019–2023: Jorge Hernando Pedraza (Colombia) 2023: Diego Caicedo Pinoargote (Ecuador) 2023–hede: Gonzalo Gutiérrez (Peru) Verwysings Bronnelys Algemeen (en) "Andean Community". Encyclopædia Britannica. Besoek op 2 Mei 2026. Eksterne skakels Wikimedia Commons het meer media in die kategorie Andesgemeenskap. (es) Die Andesgemeenskap se amptelike webtuiste